OSNOVNA ŠKOLA JURJA BARAKOVIĆA, RAŽANAC

RAŽANAC X9, 23 248 RAŽANAC

Ražanac, 10.02.2022.g.

Računovodstvo Škole

RAVNATELJICI ŠKOLE

Na uvid članovima Školskog odbora

**IZVJEŠTAJ O IZVRŠENJU FINANCIJSKOG PLANA ZA 2021. GODINU**

Osnovna škola Jurja Barakovića, Ražanac obavlja djelatnost osnovnog obrazovanja sukladno Zakonu o odgoju i obrazovanju u osnovnoj i srednjoj školi te Statutu škola. Nastava je organizirana u dvije smjene u matičnoj školi i PŠ Radovin, a u ostalim područnim odjelima (Rtina, Jovići, Ljubač i Krneza) jedna smjena. Školu polazi 221 učenik.

Ukupni prihodi i primici u 2021. g. iznos 8.483.966,00 kn, a ukupni rashodi i izdaci 7.698.329,00 kn.

Škola je sredstva koja su planirana u financijskom planu za 2021. g. trošila transparentno, pažljivo i namjenski tijekom godine. Iz **proračuna Zadarske županije** (Osnivač) je osigurano i u cijelosti realizirano **1.527.222 kn**, te se s dobivenim sredstvima financiralo redovno poslovanje škole. Prihodima iz županijskog proračuna predviđeno je financiranje materijalnih i financijskih rashoda poslovanja škole, prvenstveno podmirenje ugovornih obveza škole za tekuće režijske troškove i usluge, prijevoz učenika, održavanje i popravak opreme, nabavu uredskog materijala, uredske opreme, rashoda za stručno usavršavanje zaposlenika i drugo. Također su financirana veća ulaganja u ovoj godini u odnosu na prošlu godinu za nabavu opreme i namještaja, knjiga, dodatna ulaganja na nefinancijskoj imovini, nabava stolarije i sanacija krova u MŠ Ražanac (osnivač- Zadarska županija).

Iz **državnog proračuna (Ministarstvo znanosti i obrazovanja)** osigurano je **6.551.048 kn**, te su ta sredstva predviđena i utrošena za financiranje rashoda za zaposlene (6.443.588,97 kn), nabavu udžbenika za učenike (96.843,03 kn), školske lektire (2.000,00 kn) te financiranje refundacije troškova testiranja na Covid-19 (7.320,00 kn).

Škola je provela **program pomoćnika u nastavi** za tri učenika s teškoćama u šk. god. 20.-21. (3 pomoćnika) za koje je osigurano **81.279,00 kn** **iz EU fondova**, a **4.270,00 kn** je osigurano iz **Ministarstva regionalnog razvoja**.

Iz **proračuna jedinice lokalne samouprave** (JLS Ražanac) je dobiveno **213.351,00 kn** koje su u cijelosti utrošene na radove izgradnje sportskog igrališta u PO Rtina (I. privremena situacija).

U opremljenoj školskoj kuhinji pruža se usluga školske marende učenicima kojima se za dobivenu uslugu isporučuju uplatnice, kako bi se tim **prihodima za posebne namjene** podmirile obaveze prema dobavljačima hrane, kao i jednog dijela ostalih troškova koji nastaju radom kuhinje. Tijekom 2021. g. uplaćeno je **66.963,00 kn** za prehranu učenika, te **400,00 kn** pomoći (tekuće donacije) za natjecanje učenika Tehničke kulture. Od uplaćenih sredstava nije potrošeno 167,57 kn pomoći za natjecanje učenika Tehničke kulture, te 1.551,09 kn za školsku kuhinju.

Pri planiranju **vlastitih prihoda** uzeti su u obzir sklopljeni ugovori o korištenju školskih stanova i najma prostora. Vlastitim prihodima predviđeno je financiranje materijalnih rashoda koji proizlaze iz korištenja školskih stanova i prostora, rashoda za potrebe škole za koje nema dostatnih sredstava iz županijskog proračuna, nabavu i opremanje škole računalnom opremom i nabavu lektira za školsku knjižnicu. Vlastiti prihodi od pružanja usluga u 2021. g. iznose **39.000,00 kn**, od čega je utrošeno 6.370,35 kn.

Za **projekt pripravništvo „Od mjere do karijere“** dobiveno je **89.653 kn** iz EU, **8.867 kn** od HZZ-a u 2021. g., te su navedena sredstva utrošena za plaću i ostale rashode za pripravnicu tijekom prethodne godine, a višak nepotrošenih sredstava koji iznosi 2.008,30 kn će bit vraćen HZZ-u od kojih se očekuje uputa za povrat (višak se sastoji od prihoda iz EU 433,08 kn i 1.575,22 kn primljeno od HZZ-a).

**Višak prihoda i primitaka poslovanja** raspoloživ u sljedećem razdoblju (što će biti doneseno u Odluci o višku prihoda za 2021. godinu) iznosi **78.806,47 kn.**

Voditelj računovodstva: ravnateljica:

Marina Bužonja Vesna Drmić, dipl.ped.